I 1928 åpnet Denver & Salt Lake Railway (D&SL) den nesten 10 kilometer lange Moffat Tunnel som krysser det kontinentale vannskillet vest for Denver. Tunnelen eliminerte linjen over Rollins pass (høyeste punkt 3 560 moh) som hadde sikksakk-spor og sløyfer og maksimal stigning på 4%. Planen var å bygge en 64 kilometer lang forbindelse (som skulle bli hetende ) mellom D&SL og D&RG lenger vest. Dersom denne linjen ble bygd, ville D&SL bli en seriøs konkurrent til D&RG. Sammenlignet med D&RGs eksisterende rute via Pueblo og Royal Gorge, ville linjen gjennom Moffat Tunnel gjøre jernbanereisen mellom Denver og Salt Lake City omkring 250 kilometer kortere.